שיחה:קול באישה ערווה

message: נימוק לקיטלוג בקטגוריה "פגיעה בזכויות האדם": מי שאוסר על נשים עיסוק מסוים שהוא מתיר לגברים, כגון איסור להיות קריינית או זמרת, מפלה בין אדם לאדם ופוגע בזכויות האדם.Eddau - שיחה 21:03, 17 ביולי 2008 (IDT)
replies: text: ברור שלא מדובר בפגיעה בזכויות אדם בהגדרה המקובלת שלה! פשוט מדובר בתרבות מסוימת אותה אתה לא מקבל. האם לדעתך אישה חרדיה מרגישה פגועה שלא נותנים לה לשיר בפני גברים? כמו שהלכות אחרות כמו ברית מילה או חינוך דתי או סאטי (מנהג הודי), לא נכללים בקטגוריות מזלזלות שכאלה, כן ראוי גם כאן. אם יש לך מידע להוסיף לגבי מעמד האישה והפגיעה בזכויותיה בהלכה היהודית אתה מוזמן לעשות זאת בערך עצמו במקום לקטלג בצורה מתריסה. W. C. Minor • שיחה 21:12, 17 ביולי 2008 (IDT)
replies: text: :אני מסכים עם W. C. Minor. דוד שי - שיחה 22:49, 17 ביולי 2008 (IDT)
replies: text: ::שריפת אלמנות היא פגיעה אנושה בזכויות האדם וחובה לקטלג אותה כך. ברית מילה זה סיפור אחר לגמרי. ברית מילה נחשב בתקופות מסוימות כמומלץ מבחינה רפואית ובתקופות אחרות כפחות מומלץ. יש תנועת מטוטלת בדעת המומחים על כדאיותו. לא מזמן יצא מחקר על הסיכוי להדבקות באיידס עם ובלי מילה ותוצאותיו החלו לשכנע את המומחים מחדש בכדאיותו. השוואת ברית המילה לשריפת אנשים חיים היא מעשה שלא יעשה. כמו כן, סיכום מידע על מנהגים הפוגמים בזכויות האדם באופן שאינו מזכיר את זכויות האדם, רק בגלל שהם מנהגים דתיים היא מעשה פסול. יש מנהגים דתיים שפוגמים בזכויות האדם ויש כאלה שלא. ממש כשם שיש מנהגים חילוניים שפוגמים בזכויות האדם ויש כאלה שלא. אני לא מבין למה לדת יש חסינות מביקורת באינציקלופדיה. מבחינה מדעית שום דבר אינו חסין פקפוק וביקורת ואינציקלופדיה אמורה לשקף את דעת אנשי המדע.

text: ::האם לדעתי אישה חרדית מרגישה פגועה מזה שאסור לה לעשות הרבה דברים שלגבר חרדי מותר? - לא יודע וזה לא רלוונטי.

text: ::האם לדעתי הדרישה שאישה כל שהיא לא תרצה בפני קהל רק בגלל שהיא אישה היא דרישה פוגענית ומפלה? - כן. בהחלט ובמציאות של יחסי דתיים חילוניים של דתות וחברות רבות מאוד, כל אחד מפלחי הציבור האלה מנסה לכפות את דעתו על השני במידה זו או אחרת. לדרוש מאישתי לא להרצות בפני קהל זה בדיוק כמו לדרוש מאישתי וממני שלא למול את בנינו. שתי הדרישות האלה נשמעות לא פעם ושתיהן מקוממות. גם אם במקרה אחד הדורשים הם דתיים ובמקרה השני הדורשים הם חילוניים.

text: ::כשחילוני אומר "מיידלה, טייס זו לא עבודה לנשים", כולם קופצים גבוה ובצדק. כשדתי אומר "קול באישה ערווה - זימרה, קריינות והרצאה זו לא עבודה לנשים" צריך להתייחס לזה בדיוק באותו האופן. Eddau - שיחה 23:08, 17 ביולי 2008 (IDT)
replies: text: :::החזרת הקטגוריה בזמן שיש לה התנגדות של שני ויקיפדים לעומת תמיכה של אחד היא מעשה לא ראוי. הצגת את עמדתך, תן לאחרים להשתכנע (או לשכנע).

text: :::את דעתך תוכל להביע בבלוג הפרטי שלך. דעתך שמעשה מסוים הוא פוגעני אינה נותנת לך סמכות להביע אותה בגוף הערך, גם לא בדרך של קטגוריה. דוד שי - שיחה 23:28, 17 ביולי 2008 (IDT)
replies: text: ::::הקטגורזציה בויקיפדיה לא נועדה לשפוט את הערך ולהגדירו אלא לעזור לגולשים להתמצאות במרחב הערכים. ברור לכל בר דעת שאדם המחפש הגדרה למושג 'קול אישה' לא יתחיל בקטגורית פגיעה בזכויות אדם, וכן אדם שמעוניין בנושא זכויות אדם לא מעונין ביחס לנשים בהלכה היהודית. טענותיך רלונטיות לשים את הערך בקטגוריה של אפליית נשים בתרבוית שונות, אם יש כזו. מעבר לכך, אני מאמין כי גם לך ברור שרוב הציבור לא מסכים איתך וכי ויקיפדיה אינה מקום לפולמוסים ומלחמות אישיות. W. C. Minor • שיחה
replies: text: :::::הטיעון הזה לא תקף: "אדם שמעוניין בנושא זכויות אדם לא מעונין ביחס לנשים בהלכה היהודית". זה דווקא מעניין הרבה אנשים. ‏Yonidebest Ω Talk‏ 23:36, 17 ביולי 2008 (IDT)
replies: text: :::::::נכון מאוד. אדם שמעוניין במנהגים שונים הפוגעים בזכויות האדם או נחשבים ככאלה, מעוניין להשיג מידע גם על מנהגים יהודיים כאלה, גם על מנהגים של דתות אחרות וגם על מנהגים חילוניים כאלה המנומקים בדיעות קדומות, בצרכי ביטחון או אידאולוגיות חילוניות מורכבות כמו פשיזם וקומוניזם. Eddau - שיחה 23:50, 17 ביולי 2008 (IDT)

text: ::::::אני לא יודע אם לצחוק או לבכות, אבל אין מקום לקט' זו בערך. גילגמש • שיחה 23:39, 17 ביולי 2008 (IDT)
replies: text: :::::::כדאי שתבכה, כי תיכף יגיע הצדיק שיסווג את ציונות ל:קטגוריה:גזענות. דוד שי - שיחה 23:44, 17 ביולי 2008 (IDT)
replies: text: ::::::::מה הקשר?! אני יכול לתת לך טעונים ענייניים על פיהם הציונות אינה גזענות. לאף אחד פה לא היה עדיין שום טעון ענייני לזה שמניעת תעסוקה של אישה במקצוע המותר לגבר היא אינה אפליה, כל זמן שמי שמחליט על זה מוסיף ציטוט מהמקורות להחלטתו. למה אתה חושב שלאסור על אישתי להרצות מול קהל (בנושא חקר הביוכימיה) זו צניעות ולא אפליה? Eddau - שיחה 23:50, 17 ביולי 2008 (IDT)
replies: text: :::::::::אגב, יש רבנים שפסקו כי גם לגבר אסור לשיר בפני נשים כך שגם לשיטתך מדובר באיסור שיויוני. W. C. Minor • שיחה 23:57, 17 ביולי 2008 (IDT)
replies: text: ::::::::::ככה אתה רוצה לבטל עוולה אחת בעוולה אחרת? :) לגופו של עניין: אני מציע להפסיק את הדיון. הוא מיותר כי איש לא ירצה להוסיף את הערך הזה לקט' זו. גילגמש • שיחה 00:00, 18 ביולי 2008 (IDT)

text: ::::::::::בהרבה תחומים יש רבנים (ומנהיגים של דתות אחרות) שתפיסתם המוסרית דומה יותר לתפיסה המודרנית לגבי זכויות האדם ויש כאלה שפחות. זה לא חדש.Eddau - שיחה 00:08, 18 ביולי 2008 (IDT)
replies: text: :::::::::::מנהגים, הלכות וזכויות אדם לא נמצאים באותו מישור. זכויות אדם הם מושג הנוגע למדינה המודרנית ולחוקים האזרחיים. מנהגים והלכות, שאינם מהווים חוקים מחייבים מטעם המדינה, נמצאים במישור אחר לחלוטין. בברכה. ליש - שיחה 00:30, 18 ביולי 2008 (IDT)
replies: text: ::::::::::::זה בהנחה שיש הפדה מוחלטת בין דת ומדינה. חוק הרעלות מוכיח שזה לא קורה אפילו בצרפת. בישראל יש לחצים של קבוצות דתיות מסויימות על חבריהן ועל מי שאינו נמנה על חבריהן לקיים חוקי צניעות יהודיים. תלה בירושלים מודעה שבה נראת אישה (בלי מחשוף) ותווחך שחוקי צניעות יהודיים הם איום על הישראלי החילוני. אגב, בלי להתמם, אומר לך שגם רעיונות חילוניים מהווים איום על אורחות חייו של מי שלא בחר בהם. בחלק מהמקרים מדובר בכפיה חילונית שמנוגדת לזכויות האדם.Eddau - שיחה 00:39, 18 ביולי 2008 (IDT)
replies: text: :::::::::::::אתה מדבר על מה יקרה אם וכאשר. ליש צודק, כאשר יעבור בכנסת חוק קול באישה ערווה אז הוא יכנס לקטגוריה (מן הסתם אם זה יקרה אז ויקיפדיה כבר תחסם בעזרת תיקון לחוק סינון אתרים...)
replies: text: ::::::::::::::אם וכאשר?! חוק לסינון אתרים כבר בדרך לקריאה שניה או שלישית.Eddau - שיחה 02:22, 18 ביולי 2008 (IDT)

text: :::::::::::::: Eddau כותב "קול באישה ערווה - זימרה, קריינות והרצאה זו לא עבודה לנשים" אבל הערך עצמו מדבר רק על שירה ולא על קריינות והרצאה. טעות זאת מראה שהוא בא להטיף ולא לדון. אני מצטרף לאלו שמתנגדים לתיוק של הערך בקטגוריה "פגיעה בזכויות האדם".--פלוני אלמוני - שיחה 13:42, 21 ביולי 2008 (IDT)
replies: text: ::::::::::::::::אם אתה אוסר על נשים "רק" להיות זמרות סולו, אז אתה עדיין לא אביר זכויות האדם. חוץ מזה, היהדות האורטודוקסית והחרדית בפרט אוסרת על נשים כל כך הרבה יותר שההתממות הזו ממש לא במקום.Eddau - שיחה 00:05, 22 ביולי 2008 (IDT)

text: ::::::::אני לא מנסה רק כי ברור לי שזה ישוחזר מיד ולא יעבור בהצבעה. מישהו אמר נייטרליות בוויקיפדיה? ‏NuNaTaK‏ 00:21, 22 ביולי 2008 (IDT)
replies: text: :::::::::גילגמש, נבחן בשנית את הדברים. איסורים המחלקים בין בנים לבנות אך מטרתן איננה הפליית מין אחד, השפלתו או פגיעה בו, איננה מוגדרת כהפליה. לדוגמא: שירותים נפרדים בין בנים לבנות; ברית מילה; ועוד. לגבי "קול באשה" - מטרת האיסור היא הבדלה בין בנים לבנות, ולא צימצום הבנות, הפלייתן או השפלתן. לכן, הגדרתו כפגיעה בזכויות האשה היא דמגוגיה וחוסר ענייניות ויושר אינטלקטואלי.

text: :::::::::ובפרט שיתכן מאד שההפלייה לרעה היא דווקא לגברים, שכן לנשים מותר לשמוע כל סוג זמר שירצו בניגוד לגברים. רק בעידן המודרני האיסור גרם לחוסר נוחות לנשים.

text: :::::::::שיאה של ההידרדרות הגיע כשכתבת: "ככה אתה רוצה לבטל עוולה אחת בעוולה אחרת?" ביחס לענה שלדעת מקצת מהפוסקים (ספר חסידים ועוד) יש איסור גם על האשה לשמוע קול איש, דבר המורה שזהו איסור שעניינו הבדלה בין המינים ולא הפלייה.

text: :::::::::ומ"מ יתכן שאולי כן יש לשבץ את הערך בקטגוריה זו, וזאת משום שלדעת רבים יש בזה הפלייה בין המינים, ואע"פ שכל שמוח בקודקודו מבין שטעות הדבר, אעפ"כ ראוי לאפשר בוויקיפדיה להשמיע גם את הקול הזה, אלא שיש לציין בדף הקטגוריה שחלק ממערכים מציינים מנהגים שיש ויכוח אם הם מפלים לרעה את אחד המינים.

text: :::::::::אבל, כדאי שיבואו ויקיפידים אחרים ויביעו דעתם, בכדי להגיע לפתרון שיהיה אמיתי ויניח את דעת כל הצדדים. יום נעים! 95.86.91.199 11:02, 6 באוקטובר 2010 (IST)

text: אני לא מבין גדול ביהדות ולא התעמקתי יותר מדי בערך, אבל מהמשפט הראשון אני מבין שהאיסור הוא על גברים שע"פ ההלכה אסור להם לשמוע נשים שרות. זאת אומרת שההחלטה היא בידם - ירצו ישמעו, לא ירצו לא ישמעו. אילו האיסור היה שלנשים אסור לשיר בנוכחות גברים אז היתה פה הפרה של זכויות אדם, אבל אין איסור כזה. שמישהו יתקן אותי אם אני טועה. ‏NuNaTaK‏ 00:21, 22 ביולי 2008 (IDT)
replies: text: :בפועל, אף אחד לא יגיד למוזמני חתונה או למוזמני אירוע ממלכתי שאם לא מוצא חן בעיניהם להקשיב לזמרת, הם יכולים לעזוב את המקום. התוצאה היא שבכל פעם שיש חשש שלמישהו זה לא יהיה נעים, מעסיקים רק זמרים ולא זמרות. Eddau - שיחה 01:45, 22 ביולי 2008 (IDT)
replies: text: ::זו עדיין לא פגיעה בזכויות אדם, אף אחד לא מונע ממישהי לעסוק בשירה אם היא מעוניינת בכך. אולי יש פה אפליה, אבל לדעתי היא לגיטימית.  ‏NuNaTaK‏ 01:53, 22 ביולי 2008 (IDT)
replies: text: :::בדוק כמה זמרות דתיות יש בארץ בהשוואה לזמרים דתיים ולזמרים וזמרות חילוניים וספר לי איך ההלכה הזו הופכת למעשה. כשתגמור עם זה, תן לי בבקשה את רשימת כל החזניות היהודיות האורטודוקסיות בעולם (זה ממש פשוט לגבש רשימה שלמה כזו). תודה.Eddau - שיחה 02:29, 22 ביולי 2008 (IDT)
replies: text: ::::אין בעיה, ישר אחרי שתעשה סקר כמה דתיות עם פוטנציאל להיות זמרות לא עובדות בזה מטעמים אידיאולוגיים וכמה בגלל שאף אחד לא יעסיק אותן. ‏NuNaTaK‏ 02:37, 22 ביולי 2008 (IDT)

text: ::::במילים אחרות: העובדה שיש מעט זמרות דתיות נובעת מכוחות השוק ומהווה נגזרת בלבד של האיסור על הגברים לשמוע זמרת אישה. לאיסור עצמו אין ולא כלום עם זכויות אדם או הפרתן. יאיר • שיחה 02:40, 22 ביולי 2008 (IDT)

message: * תהיי יפה ותשתקי Eddau - שיחה 02:21, 18 ביולי 2008 (IDT)
thread_title:  ראו גם 

message: לא ברור למה להסתיר את העובדה שהרב עובדיה יוסף מאזין לשירת נשים. בתחילת הערך לא נאמר שמדובר רק בשירת יהודיות או רק בשירת בתולות. 
replies: text: בכתובות טז א ובראשונים שם מבואר שיש חילוק בין אדם הגדול בחכמה ויודע שלא יכשל בהרהור, לבין שאר אנשים, וייתכן שהרב רואה את עצמו ככזה. בכל אופן, אין טעם להביא את מנהגו זה ליד פסק אחר בו הוא פוסק אחרת כאילו מדובר בסתירה הלכתית. או שהסיפור לא נכון, או שהוא סובר כנ"ל. ואם הכוונה להשמיץ את הרב, וודאי שזה לא קשור לערך זה (ובעצם לשום ערך)-- טישיו - שיחה 21:48, 8 בספטמבר 2011 (IDT)
replies: text: :האזין, על פי עדותו • חיים 7 • לכתוב לי • ט' באלול ה'תשע"א •  21:50, 8 בספטמבר 2011 (IDT)
replies: text: ::לא הבנתי. -- טישיו - שיחה 21:58, 8 בספטמבר 2011 (IDT)
replies: text: :::הרב עובדיה סיפר שפעם חברו הראה לו תמונה של אום כולתום ומאז חדל לשמוע את שיריה, בהתאם לפסיקתו שמותר לשמוע שירת נשים כאשר אינו יודע כיצד נראית • חיים 7 • לכתוב לי • ט' באלול ה'תשע"א •  22:05, 8 בספטמבר 2011 (IDT)
replies: text: ::::אם יש לך קישור לשיעור הזה בכל אופן שהוא, פתרנו את כל הבעיות: . 1. יש מקור אמין שכך המעשה היה. 2. וגם, המעשה מצוטט כפסק לכל אחד, ועל כן ראוי להיות בערך זה.-- טישיו - שיחה 22:08, 8 בספטמבר 2011 (IDT)
replies: text: :::::הניסיון להעלים את העובדה שהרב עובדיה יוסף האזין במשך שנים רבות לאום כולתום הוא מגוחך בעיניי.

text: ::::אכן יש עדויות רבות מספור לכך, חיפוש קצר בגוגל "הרב עובדיה אום כולתום" מחזיר אלפי תוצאות, עם עדויות בני משפחה ועוד • חיים 7 • לכתוב לי • ט' באלול ה'תשע"א •  22:38, 8 בספטמבר 2011 (IDT)
אז איך אפשר להכניס את המידע הזה לערך מבלי שישחזרו את הערך?
replies: text: ::::::להביא את המידע המלא, אותו כתב חיים - הנהגתו של הרב בתוספת ההסבר ההלכתי שלו עצמו.  טישיו - שיחה 04:18, 9 בספטמבר 2011 (IDT)
replies: text: :::::::עובדיה יוסף אמר שגבר שעומד בין שתי נשים, כאילו עומד בין שני חמורים. אני מניח שכאשר הוא מאזין לשירת נשים, הוא כאילו מאזין לנעירות חמורים וזה כאילו מותר.
replies: text: :::::::להזכירכם, מי שמלבין את פני חברו ברבים, כאילו שפך דמים. רק כאילו. לא באמת. והמלבין פני חברתו ברבים, על אחת כמה וכמה.   עִדּוֹ - שיחה 20:53, 25 בדצמבר 2011 (IST)
replies: text: :::::::::אולי התכוין לומר, שהאיסור הוא, כידוע, לעמוד בין שני שני נשים, גוים, או כלבים. זה נשמע מאוד מעליב. אבל שימו לב שבאותה מידה האיסור הוא על אשה לעמוד בין שני גברים, כלבים או חמורים... 20:56, 25 בדצמבר 2011 (IST)
thread_title: הרב עובדיה יוסף

message: היה כדאי לראות האם יש התייחסות במפרשים ופוסקים להסביר את שירת דבורה שהייתה נביאה, כמו גם את שירת הנשים לאחר הניצחון של דוד את גוליית. ועוד כל מיני התייחסויות בתנ"ך, שמראות לכאורה כי בימים שלפני חז"ל לא כל כך הקפידו על ההלכה הזו. --אפי ב. • התחברו ל♥ • 00:58, 30 בדצמבר 2011 (IST)
replies: text: חבל שלא ראיתי את הדיונים בדף זה מוקדם יותר. לגופה של הערתך, אינני יודע אם שירת דבורה היא זמרה קולית או שירה במובן הספרותי, אבל הערתך נכונה. שתי דוגמאות מובהקות וחד-משמעיות: מחולה ושירתה של מרים לאחר קריעת ים סוף, עפ"י המסורת, וכן "היכה שאול באלפיו ודוד ברבבותיו". אין ספק שהנורמה הזו שהפכה להלכה היא מאוחרת לזמן המקרא. חשוב לזכור שזו התפתחות דתית מאוחרת, וכמו שהתחדשה כך יכולה היא להשתנות. בנצי - שיחה 21:12, 18 בפברואר 2013 (IST)
replies: text: :על הנושא באריכות. אפשר לייחד פיסקה לכך. אגב, "התפתחות דתית" לא מתאים. תקנת חז"ל יותר מתאים.
replies: text: ::א. הרבה יותר נעים לדבר עם מגיב מזוהה.

text: ::ב. אכן ראוי לייחד התייחסות להיבט זה. לא היבנתי 'מה' ו'למה' "לא מתאים". אינני יודע מהי נקודת המוצא שלך, אבל, עקרונית, כמו כל מערכת נורמטיבית או ערכית, 'תקנת חז"ל' היא מקרה פרטי של התפתחות דתית. מקרה פרטי משמעותי מאוד, ואף מכונן במובנים רבים. בנצי - שיחה 17:49, 19 בפברואר 2013 (IST)
הדף חסום ואי אפשר לערוך אותו. לא הבנתי מי המציא מחלוקת אם קול באישה הוא זמר או קול של קירוב דעת, הרשב"א כותב שהאיסור הוא לא בדיבור רגיל אלא או זמר או קירוב דעת, והוא מוכיח כך מהגמ' לגבי שאילת שלום, ואין מי שחולק עליו!כליפא - שיחה 17:30, 15 בספטמבר 2013 (IDT)

text: הדף פתוח לעריכה לכל. ייתכן שאתה עובד עם תוכנת סינון, שפוסלת דף עם המילה "ערווה", גם כשמדובר בדברי תורה. דוד שי - שיחה 20:24, 15 בספטמבר 2013 (IDT)
thread_title: שירת דבורה ועוד

message: אני לא יודעת איך עורכים אבל רציתי להעיר משהו קטן: בפסקה השניה בציטוט 4 מירמיהו המילה "וגומר" בתוך הציטוט, וזו שיגאה , כמו"כ, לא ברור מאיפה הפסיקה של הר' עובדיה יוסף לעניין זמרת מתה. כי בהקשר שזה מובא אחרי מקור 27 זה נראה תמוה . ישיר כוח לעוסק במלאכה 95.86.115.205 11:28, 13 באוקטובר 2013 (IDT)
thread_title:  משוב מ-13 באוקטובר 2013 

message: האם יש לקוחות, שמשלמים לזונה בשביל שהיא תשיר? האם יש זונות, ששרות בשביל למצוא לקוחות? אולי אני תמים, אבל אני לא מבין.   עִדּוֹ - שיחה 14:06, 25 בינואר 2014 (IST)
replies: text: אתה מאוד לא תמים אם כאשר מדברים על אישה אתה חושב על זונה. פריצות בהקשר זה אינה זנות, אלא כל קשר ארוטי בין גבר לבין אישה שאינה אשתו. דוד שי - שיחה 16:12, 25 בינואר 2014 (IST)
replies: text: :כשמדברים על פרוצה, אני חושב על זונה. בוא ונדייק.   עִדּוֹ - שיחה 17:12, 25 בינואר 2014 (IST)
replies: text: ::אבל אין בערך שום אזכור של פרוצה. כתוב בערך "פריצות", מילון יכול לסייע לך להבין מילה זו. אולי תרגום לאנגלית יעזור לך (ראה המשמעות השנייה). דוד שי - שיחה 17:40, 25 בינואר 2014 (IST)
replies: text: :::תהייה בריא, דוד.   עִדּוֹ - שיחה 19:06, 25 בינואר 2014 (IST)
thread_title:  לא הבנתי מה זה "שירה למטרות פריצות" 

message: שמיעת זמר גבר עם ליווי כלי נגינה על ידי נשים.
וקונצרט שמנגנים בו גברים ונשים 94.159.166.86 15:11, 16 בדצמבר 2015 (IST)
thread_title:  משוב מ-16 בדצמבר 2015 

message: שלום עורכים יקרים,
מצאתי קישור חיצוני אחד או יותר בקול באישה ערווה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://revivim.yhb.org.il/2012/01/%D7%A7%D7%95%D7%9C-%D7%91%D7%90%D7%99%D7%A9%D7%94/ נמצא כקישור שבור. מומלץ להוסיף https://web.archive.org/web/20120117025844/http://revivim.yhb.org.il/2012/01/%D7%A7%D7%95%D7%9C-%D7%91%D7%90%D7%99%D7%A9%D7%94/ לכתובת המקורית.
*http://www.biu.ac.il/JH/Parasha/beshalah/kos.html נמצא כקישור שבור. מומלץ להוסיף https://web.archive.org/web/20080501182349/http://www.biu.ac.il/JH/Parasha/beshalah/kos.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 14:21, 15 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.moreshet.co.il/web/shut/shut2.asp?id=33048 נמצא כקישור שבור. מומלץ להוסיף https://web.archive.org/web/20200618043021/http://shut.moreshet.co.il/shut2.asp?id=33048 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:52, 2 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023)